
Til dagsorden:
Sak 52-07, 53-07 og 56-07 ble behandlet først. Ingvild Jørgensen fratrådte under behandlingen av sak 61-07.
Sak 51-07 
200700059-21

Referatsaker
1. Referat fra møte i studieutvalget 29.08.07

2. Orientering vedrørende praktiseringen av eksamensreglementet § 6(5)

3. Årsplan for studieutvalget

Merknad til referatsak nr 2: SU tar redegjørelsen fra eksamensleder på tredjeavdeling til etterretning. SU ser imidlertid at det er betenkeligheter med en slik praktisering og tolkning av regelverket, og vil ta dette opp på møte med samtlige avdelingsansvarlige/eksamensledere.

Muntlig: Studentrepresentantene tok opp spørsmål i forbindelse med eksamensreglementets §10     ( hjelpemidler til skoleeksamen). Det skal utarbeides utfyllende beskrivelse av denne bestemmelsen som skal legges ut på hjemmesiden vår. 
Sak 52-07 
200700014-25

Søknader om godkjenning av annen praksis 

Enstemmig vedtak:

· Følgende søkere innvilges gjennomføring av praksisen ved Jusshjelpa i Nord-Norge;

Søker nr.1,4,6,7,8,9,11,10,12,13,14,15,17

· For de av søkerne som ikke oppfyller kravet til varighet denne høsten, må praksisrapport leveres våren 2008. Dette gjelde for søker nr 10 og 15. 
· Følgende søkere innvilges ikke søknad om gjennomføring av annen praksis;

Søker nr 2, 3, 5, og 17.

Begrunnelse: Etter en helhetsvurdering finner studieutvalget at det ikke foreligger særlige grunner for å fravike hovedregelen vedrørende avvikling av ordinær praksisperiode iht. til studieplanen punkt 8.2.4(4) samt praksisreglementet kap. 3 og 4.
Sak 53-07 
200700014-26

Vurdering av søknader om særplass i forbindelse med obligatorisk praksis høsten   2007
Enstemmig vedtak:

Følgende søkere innvilges særplass;

i Tromsø; Søker nr. 1,3,4,5,6,8,9
i Harstad; Søker nr. 2
i Vestfold; Søker nr. 7

Sak 54-07  
200404325-12

Normering av avdelingsledervervet /eksamensleder

Enstemmig vedtak:

Avdelingsledervervet eksklusive eksamensansvar  normeres til 120 t pr år ( 60 t pr semester)

Eksamensleder uten avdelingsansvar normeres slik:

Første avdeling :  60 t pr år 

Andre avdeling : 40 t pr år

Tredje avdeling: 40 t pr år

Fjerde avdeling : 60 t pr år

Sak 55-07 
200704319-5

Søknad om dispensasjon etter studieplanens punkt 8.2.6

Enstemmig vedtak:
Studenten innvilges dispensasjon etter studieplanens punkt 8.2.6 og får starte på 3. avdeling høst 2007.

Sak 56-07 
200700014-35

Søknader om fritak fra den obligatoriske praksisundervisning

Enstemmig vedtak:
Søknadene om fritak fra den obligatoriske praksisforberedende undervisningen avslås.

Begrunnelse: Studieutvalget finner ikke at det foreligger særlige grunner for å fravike hovedregelen om at deltagelse på den praksisforberedende undervisningen er obligatorisk jf praksisreglementet § 3-8.
Sak 57-07 
200703445-4

Budsjettinnspill 2008
Enstemmig vedtak:

Studieutvalget ber om at det settes av følgende midler for budsjettåret 2008:

· Kvalitetsforberedende tiltak kr 300 000,-

· Tilskudd til studentorganisasjoner kr 300 000,-

· Studentreiser kr 80 000,-

· LLM- grad kr 330 000,-

Sak 58-07 
200704772-1

Studieprogramrapport for masterstudiet i rettsvitenskap   2006/2007
Enstemmig vedtak:

· Studieutvalget gir sin tilslutning til  studieprogramrapporten for masterstudiet i rettsvitenskap studieåret 2006/2007 slik det fremgår av vedlegg nr 2, med de endringer som fremkommer på møtet. 
· Studieutvalgets leder får fullmakt til å ferdigstille rapporten.
Sak 59-07  
200703445-5

Rapportering til utdanningsmeldinga 2006/2007

Enstemmig vedtak:

· Administrasjonen påbegynner rapporteringsarbeidet  

· Studieutvalgets leder får fullmakt til å ferdigstille rapporten 

Sak 60-07  
200504205-27

Endring av reglement for valgfri del - § 22 om bedømmelse

Enstemmig vedtak:

Studieutvalget foreslår at reglement for den valgfrie delen av masterstudiet i rettsvitenskap § 22 endres og får følgende ordlyd (endringer i kursiv):

”§ 22 Bedømmelse
1. Innleverte masteroppgaver bedømmes av to sensorer, hvorav minst en skal være ekstern. Kandidatens veileder skal ikke være sensor.
2. Vurderingsuttrykket er karakterskalaen A-F, se § 35 i forskrift for eksamener, og utfyllende beskrivelser vedtatt av fakultetsstyret 11.06.03 (JF 41/03)
3. Ved bedømmelsen av masteroppgaven skal det legges vekt på i hvilken grad oppgaven oppfyller kravene og målene som fremgår av §§ 12 og 15. I tillegg skal studentens evne til å formulere presise problemstillinger, studentens generelle fremstillingsevne og emnets vanskelighetsgrad vektlegges. Det samme gjelder oppgavens omfang i forhold til emnet som behandles.
4. Bedømmelsen skal normalt være ferdig senest seks uker etter innlevering av oppgaven. Sensorene skal konferere med veileder før sensurmøte. Ved behov kan eksamenskommisjonen be veileder om en skriftlig redegjørelse for veiledningsprosessen. Dersom sensorene ikke blir enige om bedømmelsen, oppnevner fakultetet en tredje sensor.
5. Sensorene skal utarbeide en kort skriftlig redegjørelse for bedømmelsen, herunder også bekrefte at samtale med veileder er gjennomført før sensurmøte. Redegjørelsen skal sendes studenten. Studenter som har skrevet oppgave uten å ha mottatt veiledning ut over det obligatoriske innføringskurset, skal etter sensuren ha et personlig møte med en av sensorene. På møtet gis studenten begrunnelse, og sensor skal kontrollere at den oppgitte studenten har skrevet oppgaven. Ved mistanke om fusk, skal dette meldes fakultetet.”

Sak 61-07 
200701514-16

Søknad om reisestøtte til "Fri rettshjelpsprosjekt"

Enstemmig vedtak:

Jusshjelpa i Nord-Norge innvilges kr 20.400,- i reisestøtte for deltakelse på koordineringsmøter for ”Fri rettshjelpprosjekt” i Oslo og på Geilo.

Tromsø, 13.09.2007

